PIEGĀDES LĪGUMS

(iepirkuma identifikācijas Nr. SNP/2014/10)

Skrundā, 2014.gada 4.jūnijā

Skrundas novada pašvaldība(reģ. Nr. 90000015912), tās domes priekšsēdētājas Nellijas Kleinbergaspersonā, kas darbojas pamatojoties uz Skrundas novada pašvaldības nolikumu (turpmāk tekstā PASŪTĪTĀJS) no vienas puses, un

 SIA „TelCom” (reģ. Nr. 40003899464), tās pilnvarotās personas Mārtiņa Eglīša personā, kas darbojas saskaņā ar 02.01.2014. pilnvaru Nr. P-2014/005 (turpmāk tekstā IZPILDĪTĀJS), no otras puses (turpmāk tekstā – puses), saskaņā ar publiskā iepirkuma, identifikācijas Nr. SNP/2014/10 rezultātiem un IZPILDĪTĀJA piedāvājumu, noslēdz šādu līgumu (turpmāk tekstā – Līgums).

1. LĪGUMA PRIEKŠMETS

1.1. IZPILDĪTĀJS apņemas piegādāt un uzstādīt PASŪTĪTĀJA norādītajās adresēs jaunu un nelietotu datortehniku, turpmāk tekstā „Prece”, ražotāja iepakojumā kopā ar visu komplektācijā ietilpstošo dokumentāciju saskaņā ar IZPILDĪTĀJA piedāvājumu publiskajam iepirkumam Nr. SNP/2014/10 un tehnisko specifikāciju.

|  |  |  |  |  |  |
| --- | --- | --- | --- | --- | --- |
| Nr.p.k. | Apzīmējums | Modeļa nosaukums | Vienasvienības cena(EUR bez PVN) | Skaits | Kopā(EUR bez PVN) |
| 1. | Portatīvais dators Nr.1 |  |  | 10 |  |
| 2. | Portatīvais dators Nr.2 |  |  | 1 |  |
| 3. | Portatīvais dators Nr.3 |  |  | 3 |  |
| 4. | Portatīvais dators Nr.4 |  |  | 1 |  |
| 5. | Portatīvais dators Nr.5 |  |  | 1 |  |
| 6. | Planšetdators |  |  | 1 |  |
| 7. | Stacionārais dators Nr.1 |  |  | 2 |  |
| 8. | Stacionārais dators Nr.2 |  |  | 1 |  |
| 9. | Stacionārais dators Nr.3 |  |  | 2 |  |
| 10. | Stacionārais dators Nr.4 |  |  | 5 |  |
| 11. | Stacionārais dators Nr.5 |  |  | 2 |  |
| 12. | Projektors Nr.1 |  |  | 9 |  |
| 13. | Projektors Nr.2 |  |  | 1 |  |
| 14. | Projektora ekrāns |  |  | 6 |  |
| 15. | Monitors Nr.1 |  |  | 1 |  |
| 16. | Monitors Nr.2 |  |  | 2 |  |
| 17. | Printeris Nr.1 |  |  | 2 |  |
| 18. | Printeris Nr.2 |  |  | 1 |  |
| 19. | Multifunkcionāls printeris  |  |  | 2 |  |
| 20. | Printeris Nr.3 |  |  | 1 |  |
| 21. | Nepārtrauktās barošanas iekārta |  |  | 1 |  |
|  |  |  |  | Kopā: | 17429,20 |
|  |  |  |  | PVN: | 3660,13 |
|  |  |  | Kopā ar PVN: | 21089,33 |

2. LĪGUMA IZPILDES KĀRTĪBA

2.1. Visu preču piegādes termiņš ir līdz 4.jūlijam, ieskaitot.

2.2. IZPILDĪTĀJAM Preces jāpiegādā Raiņa ielā 11, Skrundā, Skrundas novadā, LV-3326.

2.3. Izpildītājam kopā ar PASŪTĪTĀJA pārstāvi piegādes brīdī ir jāveic arī preču uzstādīšanu, pieslēgšanu un ekspluatācijas pārbaudi. Nepieciešamības gadījumā tiek sastādīts akts par konstatētajām PRECES neatbilstībām.

2.4. Konkrēts preču piegādes laiks tiek saskaņots atsevišķi pa tālruni.

2.5. Preču piegāde un ekspluatācijas pārbaude ietver:

2.5.1. preču transportu un uzglabāšanu līdz piegādes brīdim,

2.5.2. preču piegādei un uzstādīšanai nepieciešamo darbu izpildi un visu nepieciešamo

ierīču kas tam nepieciešamas, nodrošināšanu,

2.5.3. preču komplektācijas, funkcionalitātes, darbaspēju pārbaudi,

2.5.4. visu PASŪTĪTĀJAM nevajadzīgo iepakojuma materiālu, palīgierīču, mehānismu, darbarīku un preču piegādes rezultātā radušos gružu aizvākšanu.

2.6. Preču piegāde tiek uzskatīta par pabeigtu, kad IZPILDĪTĀJS ir iesniedzis PASŪTĪTĀJAM preču pavadzīmi – rēķinu un Puses to ir parakstījuši.

2.7. PASŪTĪTĀJS paraksta preču pavadzīmi – rēķinu, kad visas preces Līgumā noteiktajā vietā ir piegādātas, izpakotas, samontētas, pieslēgtas, to nevajadzīgie iepakojuma materiāli ir aizvākti un IZPILDĪTĀJS kopā ar PASŪTĪTĀJA tehniskajiem speciālistiem ir pārbaudījis preču atbilstību Specifikācijai un to darba spēju, un PASŪTĪTĀJS saņēmis garantijas dokumentāciju.

2.8. Izmaiņas Preču piegādes plānā IZPILDĪTĀJS saskaņo ar PASŪTĪTĀJU vismaz trīs darba dienas iepriekš.

3. IZPILDĪTĀJS NODROŠINA

3.1. Ka visas preces ir nelietotas un tās nav atradušās demonstrācijā, kā arī tajās nav iebūvētas lietotas vai atjaunotas detaļas, visas preces ir brīvas no jebkādiem apgrūtinājumiem no trešo personu puses, nevienam citam nav pārdotas, uzdāvinātas, ieķīlātas, iznomātas, izīrētas, nepastāv strīds par tās piederību un ierobežojumi vai aizliegumi tās nodošanai PASŪTĪTĀJA īpašumā un ka attiecībā uz precēm nav veikti darījumi par labu trešajām personām, kas varētu apgrūtināt to izmantošanu, valdījumu un nodošanu PASŪTĪTĀJA īpašumā.

3.2. Ka visas preces ir bez bojājumiem, pilnībā funkcionējošas un piegādātas ražotāja noteiktajā komplektācijā. Reizē ar preču piegādi IZPILDĪTĀJS nodod PASŪTĪTĀJAM arī visu dokumentāciju par precēm, tajā skaitā tās uzstādīšanas un lietošanas un citas instrukcijas, sertifikātus, tehnisko dokumentāciju, programmatūru, u.tml.,

3.3. Ka visas preces ir legāli iegādātas no ražotāja vai tā autorizētiem pārstāvjiem un ir veikti visi maksājumi attiecībā uz preču iegādi, importu, transportu un uzglabāšanu līdz preču piegādes un uzstādīšanas pabeigšanai,

3.4. Ka ir izpildītas visas saistības, kas nosaka preču ievešanas un izmantošanas legalitāti Latvijas Republikā.

4. LĪDZĒJU TIESĪBAS

4.1. IZPILDĪTĀJS apņemas piegādāt preci saskaņā ar iepirkuma procedūrā iesniegto IZPILDĪTĀJA piedāvājumu.

4.2. Nemainot līguma summu, IZPILDĪTĀJS ir tiesības piegādāt labāku preci par IZPILDĪTĀJA piedāvājumā norādīto, ja abas puses par to papildus vienojas.

4.3. Pēc PASŪTĪTĀJA pārstāvju pieprasījuma IZPILDĪTĀJS apņemas konsultēt PASŪTĪTĀJU par piegādāto preču efektīvu izmantošanu, integrāciju ar citu aparatūru un programmatūru.

4.4. PASŪTĪTĀJAM ir tiesības pieprasīt ražotāju un neatkarīgu pušu izdotus apliecinājumus, kā arī pieaicināt ekspertus mērījumu veikšanai, lai pārliecinātos par preču atbilstību nolikumam.

4.5. PASŪTĪTĀJAM ir tiesības vienpusēji nekavējoties pārtraukt Līgumu: ja IZPILDĪTĀJS ir nokavējis Līguma izpildes termiņus vairāk kā vienu mēnesi; ja ir notikusi IZPILDĪTĀJA labprātīga vai piespiedu likvidācija; ja pret Izpildītāju ir uzsākta maksātnespējas vai bankrota procedūra, ja Izpildītāja darbība ir apturēta. Šādā gadījumā Izpildītājam ir jāsamaksā PASŪTĪTĀJAM zaudējumi, kuri radušies no Līguma neizpildes.

4.6. Saskaņojot ar PASŪTĪTĀJU, Izpildītājs drīkst piesaistīt trešās personas šī Līguma izpildei nepieciešamo darbu veikšanai, taču Izpildītājs pilnā apjomā paliek atbildīgs par Līgumā noteikto saistību pienācīgu izpildi.

5. NORĒĶINU KĀRTĪBA

5.1. Pēc līguma parakstīšanas priekšapmaksa līdz 30% no kopējās līguma summas ar pārskaitījumu Izpildītāja norādītā kontā 15 bankas darba dienu laikā pēc Izpildītāja rēķina saņemšanas un parakstīšanas.

5.2. PASŪTĪTĀJS samaksā IZPILDĪTĀJAM atlikušo līguma summu 15 (piecpadsmit) bankas darba dienu laikā no preču pavadzīmes – rēķina parakstīšanas brīža.

5.3. Maksājumi tiek veikti ar bankas pārskaitījumu uz šajā līgumā norādīto IZPILDĪTĀJA bankas kontu. Maksājums skaitās veikts brīdī, kad PASŪTĪTĀJS ir veicis bankas pārskaitījumu par maksājumā paredzēto summu.

6. GARANTIJAS

6.1. Garantija ir IZPILDĪTĀJA apliecinājums, ka prece vai tās sastāvdaļa garantijas laikā saglabās šajā tehniskajā specifikācijā un preces tehniskajā dokumentācijā norādītās lietošanas īpašības, drošumu un izpildījumu un IZPILDĪTĀJS uzņemas uz sava rēķina veikt preces remontu vai aizstāšanu ar līdzvērtīgu preci saskaņā ar šiem garantijas noteikumiem.

6.2. Par nepieciešamību veikt garantijas remontu PASŪTĪTĀJS paziņo IZPILDĪTĀJAM pa telefonu 22008800, e-pastu serviss@telcom.lv vai faksu 67564282. Paziņojumu pieteikšanai un garantijas remonta veikšanai tiek noteikts šāds darba laiks – darba dienās no plkst. 9.00 līdz 18.00. IZPILDĪTĀJS ierodas preces ekspluatācijas vietā un veic bojājumu diagnostiku darba laikā, 4 stundās no paziņojuma saņemšanas brīža.

6.3. IZPILDĪTĀJS garantijas remontu veic telpās, kurās PASŪTĪTĀJS vai tā pilnvarota trešā puse preces lieto, ja tas nav iespējams, vai ja PASŪTĪTĀJS to nevēlas, IZPILDĪTĀJS uz sava rēķina veic preču transportu un remontu citur. Ja bojājumi netiek novērsti 5 darba dienu laikā, IZPILDĪTĀJS, saskaņojot ar PASŪTĪTĀJU un pēc PASŪTĪTĀJA ieskatiem, uz sava rēķina veic bojātās preces apmaiņu vai aizstāšanu uz remonta laiku ar tādu pašu vai ekvivalentu preci, ar kuru būtu nodrošināta atbilstība šai tehniskajai specifikācijai.

6.4. Ja garantijas periodā precei tiek konstatēti bojājumi 3 vai vairāk reizes, PASŪTĪTĀJAM ir tiesība pieprasīt no Izpildītāja preces nomaiņu bezierunu kārtībā uz IZPILDĪTĀJA rēķina 10 darba dienu laikā ar tādu pašu vai ekvivalentu preci, ar kuru būtu nodrošināta atbilstība šai tehniskajai specifikācijai.

6.5. Ja preces nepareiza vai nekvalitatīva uzstādīšana ir kļuvusi par iemeslu preces bojājumam vai neatbilstībai tehniskajai specifikācijai, bet preci uzstādījis IZPILDĪTĀJS vai tā pilnvarota trešā persona, kā arī ja preci uzstādījis PASŪTĪTĀJS saskaņā ar nepareizu (neprecīzu) vai valsts valodā netulkotu lietošanas pamācību, tad prece ir uzskatāma par bojātu un PASŪTĪTĀJS ir tiesīgs pieprasīt no IZPILDĪTĀJA garantijas remonta izpildi.

6.6. Ja preces garantijas remonts no PASŪTĪTĀJA neatkarīgu apstākļu dēļ nav izpildīts garantijas noteikumos noteiktajā termiņā, PASŪTĪTĀJAM ir tiesība pieprasīt radīto zaudējumu atlīdzību, izņemot gadījumu, kad IZPILDĪTĀJS ir rakstveidā vienojies ar PASŪTĪTĀJU par termiņa nokavējumu.

6.7. Par preces bojājumu tiek uzskatīta arī preces nestabila darbība, piemēram, ja kāda no datora komponentēm pēc atjaunošanās no sleep, standby vai hibernate režīmiem pilnībā nefunkcionē, u.tml.

6.8. Garantija nav spēkā tikai gadījumā, ja prece ir bojāta:

6.8.1. uguns, ūdens vai zibens spēriena iedarbībā,

6.8.2. PASŪTĪTĀJA vai trešo personu veikta remonta rezultātā,

6.8.3. preces, citu ķermeņu kritiena vai tādas mehāniskas iedarbības rezultātā, kas nevarēja rasties preci normāli ekspluatējot,

6.8.4. ja prece ekspluatēta ražotāja ekspluatācijas instrukcijai neatbilstošos gaisa temperatūras un mitruma apstākļos.

6.9. IZPILDĪTĀJS nodrošina precēm ne mazāk kā 2 gadu garantijas laiku. Izpildītājs katras preces garantijas laiku norāda IZPILDĪTĀJA piedāvājumā. Garantija attiecas uz visiem preces (atsevišķas datortehnikas) komponentiem.

6.10. Programmatūras garantiju un pielietošanas noteikumus nosaka tās ražotājs.

6.11. Garantijas laiks tiek skaitīts no preču piegādes pavadzīmes parakstīšanas brīža.

6.12. Katra garantijas remonta izpilde tiek apliecināta ar abu līdzēju pilnvaroto pārstāvju parakstītu dokumentu, kurā tiek norādīta bojātā prece, bojājuma raksturs, problēmas pieteikšanas datums un laiks un preces remonta pabeigšanas datums un laiks.

6.13. IZPILDĪTĀJS par atsevišķu samaksu (ko nosaka brīvi, pēc saviem ieskatiem) mēneša laikā no PASŪTĪTĀJA pieprasījuma saņemšanas brīža apņemas likvidēt bojājumus, kas radušies PASŪTĪTĀJA vainas dēļ, piemēram, neievērojot ekspluatācijas noteikumus, vai arī mēģinot patvaļīgi remontēt iekārtu.

6.14. Vismaz divus gadus pēc garantijas perioda beigām, IZPILDĪTĀJS nodrošina rezerves daļas (jebkura preces komponente, kuras nomaiņa ir nepieciešama preces tālākai ekspluatācijai) preču remontam un veic preču remontu mēneša laikā no PASŪTĪTĀJA pieprasījuma saņemšanas brīža, kā arī piegādā preču ekspluatācijai nepieciešamos materiālus (tonerus, u.tml). Šo rezerves daļu un remonta darbu, kā arī ekspluatācijai nepieciešamo materiālu cenas piegādātājs pēc iepirkuma līguma noslēgšanas var noteikt pēc saviem ieskatiem un to izmaksas nav iekļaujamas finanšu piedāvājumā.

6.15. IZPILDĪTĀJS garantē konfidenciālu ziņu, kuras varētu tam būt pieejamas, apkalpojot PASŪTĪTĀJA aparatūru, turēšanu noslēpumā.

6.16. Ja PASŪTĪTĀJS nodod preces kādai trešajai personai, tas par to paziņo IZPILDĪTĀJAM, kurš uz šī līguma pamata nodrošina ar šo līgumu uzņemto saistību izpildi arī attiecībā pret pusi, kurai preces ir nodotas.

7. SODA SANKCIJAS

7.1. Ja IZPILDĪTĀJS neveic preču piegādi noteiktajā termiņā vai neveic citas uzņemtās saistības, IZPILDĪTĀJS par katru nokavēto dienu bezierunu kārtībā maksā PASŪTĪTĀJAM līgumsodu 0,5% apmērā no Līguma summas par katru nokavēto dienu, bet ne vairāk kā 20 % apmērā no līguma summas. Šis nosacījums nav spēkā, ja saistību izpildes aizkavēšanos ir radījusi PASŪTĪTĀJA darbība vai bezdarbība.

7.2. Ja IZPILDĪTĀJS nespēj nodrošināt noteikto ierašanos laiku datortehnikas ekspluatācijas vietā Skrundas pilsētā un noteikto bojājumu novēršanas laiku, IZPILDĪTĀJS par katru nokavēto stundu bezierunu kārtībā maksā PASŪTĪTĀJAM līgumsodu 1% apmērā no attiecīgās preces summas, aprēķinam tiek piemērotas veselās stundas (Piemēram, ja nokavē 1 minūti, tad aprēķina par 1 veselas stundas nokavēšanu). Šis nosacījums nav spēkā, ja saistību izpildes aizkavēšanos ir radījusi PASŪTĪTĀJA darbība vai bezdarbība.

7.4. Līgumsoda nomaksa nav uzskatāma par zaudējumu atlīdzību un neatbrīvo IZPILDĪTĀJU no līgumu saistību izpildes un atbilstošo preču piegādes un līgumsods var tikt ieturēts ieskaita veidā no Izpildītājam izmaksājamām summām.

8. NEPĀRVARAMA VARA

8.1. Ja kāda no Pusēm nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, valsts varas vai pārvaldes institūciju pieņemti lēmumi, nesavlaicīga finansējuma ieskaitīšana vai aizkavēšana, eksporta aizliegums piederumu ražotājvalstī, saistību izpildes termiņš, pusēm rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos.

8.2. Ja šie apstākļi turpinās ilgāk nekā divus mēnešus, jebkura no Pusēm ir tiesīga vienpusēji atteikties no savām saistībām, un neviena no Pusēm nav tiesīga prasīt zaudējumu atlīdzināšanu.

8.3. Pusei, kurai ir kļuvis neiespējami izpildīt saistības minēto apstākļu dēļ, 5 (piecu) dienu laikā jāpaziņo otrai Pusei par šādu apstākļu rašanos un izbeigšanos.

9. CITI NOSACĪJUMI

9.1. Līguma izpildes laikā PASŪTĪTĀJS norīko kā savas kontaktpersonas: informāciju tehnoloģiju pakalpojumu pārvaldības procesu vadītāju- Sandri Kuzmicki, tālr.: 63350451, e-pasts: Sandris.kuzmickis@skrunda.lv.

9.2. Līguma izpildes laikā IZPILDĪTĀJS norīko kā savu kontaktpersonu Mārtiņu Eglīti tālr.:26117878, e-pasts martins.eglitis@telcom.lv .

9.3. Puses veic un ir atbildīgas par sarakstes un citas, ar šī Līguma izpildi saistītās dokumentācijas uzturēšanu tādā kārtībā, kas ļautu viennozīmīgi identificēt veiktos darbus un radītu skaidru priekšstatu trešajām pusēm par Līguma saistību izpildes gaitu, kā arī atbilstu Latvijas Republikā spēkā esošajiem normatīvajiem aktiem attiecībā uz lietvedību, grāmatvedību un citām jomām, kas ir attiecināmas uz Līguma saistību izpildi.

9.4. Apdrošināšanas gadījuma iestāšanās neatbrīvo Puses no līguma saistību izpildes un nav uzskatāma par iemeslu Līguma laušanai.

9.5. IZPILDĪTĀJS nedrīkst izdot jebkādu paziņojumu, informāciju trešajām pusēm, kas attiecas uz šī Līguma izpildi, vai citādi izpaust informāciju, kas iegūta šī Līguma izpildes rezultātā, izņemot, ja PASŪTĪTĀJS tam ir devis iepriekšēju rakstisku piekrišanu.

9.6. Šajā Līgumā IZPILDĪTĀJAM noteiktie saistību izpildes noteikumi attiecas arī uz trešajām pusēm, kuras IZPILDĪTĀJS ir piesaistījis.

9.7. Visi strīdi sakarā ar šī Līguma izpildi tiek risināti sarunu ceļā, bet nepanākot savstarpēju vienošanos, tie tiek izšķirti LR likumdošanā noteiktajā kārtībā.

9.8. Visi papildinājumi un izmaiņas Līgumā tiek noformētas rakstiski, kā šī Līguma pielikumi un ir spēkā tikai pēc to abpusējas parakstīšanas.

9.9. Līgums ir sastādīts uz 6 (sešām) lapām, divos identiskos eksemplāros, kuriem ir vienāds juridisks spēks un tie abi ir uzskatāmi par Līguma oriģināliem. Viens Līguma eksemplārs glabājas pie PASŪTĪTĀJA, bet otrs – pie IZPILDĪTĀJA.

9.10. Visi šī Līguma pielikumi ir Līguma neatņemamas sastāvdaļas.

10. PUŠU JURIDISKĀS ADRESES UN REKVIZĪTI

PASŪTĪTĀJS: IZPILDĪTĀJS

Skrundas novada pašvaldība SIA „TelCom”

Reģ.Nr. 90000015912 Reģ.Nr. 40003899464

Raiņa iela 11, Skrunda, Visvalža iela 8-3a,

Skrundas novads, LV-3326 Rīga, LV- 1050

AS „SEB banka” AS „Swedbank”

Kods: UNLALV2X Kods: HABALV22

Konts: LV02UNLA0011012130924 Konts: LV58HABA0551026839843

\_\_\_\_\_\_\_\_\_\_\_\_\_\_\_\_ N.Kleinberga \_\_\_\_\_\_\_\_\_\_\_\_\_\_\_\_\_\_\_ M.Eglītis

Z.v. Z.v.